***Proiectul nr.*** *\_\_\_\_*

**DECIZIE**

nr. \_\_\_ din \_\_\_ martie 2020

***Cu privire la relansarea procesului educațional***

***în cadrul instituțiilor de învățământ din raion***

***începând cu data de 01 septembrie 2020***

În conformitate cu punctul 1 al Hotărârii nr. 26 din 21.08.2020 a Comisiei naționale extraordinare pentru sănătate publică, cu punctul 12.3 al Instrucţiunii privind măsurile de protecţie care trebuie aplicate pentru organizarea activităţii instituţiilor de învăţământ publice şi private în contextul epidemiologic al COVID-19, aprobată prin hotărîrea respectivă, în baza Rapoartelor de autoevaluare privind pregătirea pentru redeschiderea instituțiiilor de învățământ din raion, coordonate cu structurile teritoriale ale Agenției Naționale pentru Sănătate Publică (ANSP) și Agenției Naționale pentru Siguranța Alimentelor (ANSA), precum şi a deciziilor Comisiei de evaluare, instituită prin dispoziţia Preşedintelui raionului nr.112-AB din 13 august 2020 „Cu privire la evaluarea gradului pregătirii instituţiilor de învăţământ preşcolar, primar, gimnazial, liceal şi extraşcolar din raion pentru anul de studii 2020 - 2021”, din actele de verificare a gradului de pregătire a instituţiilor de învăţământ pentru anul de studii 2020-2021, în scopul asigurării funcţionării, de la 01 septembrie, prin relansare, a procesului educaţional în instituţiile de învăţământ general din raion,în conformitate cu Regulamentul privind constituirea şi funcţionarea Consiliului raional Criuleni, aprobat prin decizia nr. 3.1 din 27.12.2019, art. 43 şi art. 46 al Legii privind administraţia publică locala nr. 436 din 28.12.2006, Consiliul raional Criuleni,

**DECIDE:**

1. Se permite, cu începere de la 01 septembrie, 2020, reluarea procesului de studii în instituţiile de învăţământ general din raion (şcoli primare, gimnazii, licee, instituţii extraşcolare), conform anexei.
2. Direcţia Educaţie (dna Ala Ungurean), managerii instituţiilor de învăţământ general, vor asigura respectarea strictă a Instrucţiunii privind măsurile de protecţie care trebuie aplicate pentru organizarea activităţii instituţiilor de învăţământ publice şi private în contextul epidemiologic de COVID-19.
3. Structurile teritoriale ale Agenției Naționale pentru Sănătate Publică (dl.Ion Puică ) și Agenției Naționale pentru Siguranța Alimentelor (dl Vitalie Dolganiuc), conform competenţelor, vor monitoriza corespunderea condițiilor de desfășurare a activității instituțiilor de învăţământ din raion prevederilor Instrucțiunii privind măsurile de protecție pentru organizarea activităţii instituţiilor în contextul epidemiologic.
4. Controlul executării deciziei va fi asigurat de către Preşedintele raionului.

**Preşedintele şedinţei**

**Secretarul Consiliului raional Diana RUSU**